Gedved Kultur og Medborgerhus.

*Bestyrelsesmøde mandag den 19. maj 2014 kl. 19-22.*

Til stede: Birgitte, Martin, Niels Arne, Else, Søren, Bodil & Birthe. Afbud fra Sanne.

**Dagsorden:**

1. Godkendelse af referat fra sidst.
2. Meddelelser
3. Nyt fra arbejdsgrupperne
4. Sponsorater
5. Budget/økonomi
6. Øvrige indtægter - udlejning
7. Evt. navneændring
8. Evt.
9. Referatet blev godkendt med enkelte rettelser. Se oprindelig dokument i Dropbox.
10. Meddelelser

* Birgitte er af bestyrelsen tildelt 3 ugentlige timer a 400 kr til nødvendigt arbejde i forbindelse med Medborgerhusets økonomi mm.
* Dankort i Cafeen mangler stadig enkelte godkendelser, det samme gælder Mobilpay. Men det skulle ikke vare så længe, som det har gjort.
* Jimmy har fået en godkendelse og Cafeen har fået en spiritusbevilling gældende til 7.5.2016.
* KøkkenAps ligger hos advokaten og venter på udfærdigelse af de endelige papirer.
* Der har været møde med repræsentanter fra Kommunen om etablering af selvbetjeningsbibliotek i Medborgerhuset. Udkast til lejekontrakt forventes tilsendt snarest.
* Det er stadig meget vigtigt at få arbejdet med fondsansøgninger. Birgitte har pt. 2 som mangler endelig udformning.
* Pasning af husnære arealer omkring Medborgerhuset påhviler CASA efter aftale med Per Hansen. Den opfattelse har CASAs parkmedarbejdere ikke. Birgitte kontakter Per Hansen desangående. Særlig indgangen til Cafeen trænger til ”en kærlig hånd”.
* De foreslåede revisorer: Egil Holm og Ole Jespersen har accepteret.

1. Frivillighedsudvalget: (Else & Bodil) har lavet et udkast, hvor Medborgerhuset søger om frivillige hjælpere til forskellige gøremål. Denne henvendelse vil blive uddelt til samtlige husstande i forbindelse med Sct. Hansaften indbydelsen. Der er ”ansat” en frivillig til at vande blomster inde Cafeen hos Jimmy. Og en frivillighedsperson vil måske fjerne ukrudt omkring den højre side af bagindgangen til Cafeen.

Vinklubben: udgifter til pressemeddelelser til Vinklubben skal tages på Vinklubbens konto.

Filmklubben: program for efteråret er lavet og i løbet af sommeren vil indkøb af et større lærred og ophængningsrekvisitter til fremviseren finde sted. Pengene fra Brugsen er sat ind på kontoen.

Musikklubben: intet nyt.

1. Sponsorater. Birgittes praktikant har netop færdiggjort et nyt og spændende layout til sponsoraftaler. Materialet er sendt til samtlige bestyrelsesmedlemmer og bedes hurtigt kommenteret. Herefter vil materialet blive trykt og brugt i forhold til hensigten.
2. Budget/økonomi. Birgitte gennemgik Medborgerhusets økonomi med særlig nedslag i Cafeens indtjening. Økonomien hænger ikke sammen, og vi er nødt til at se med nye og kritiske øjne på Cafeens drift. Som det fungerer for øjeblikket, sættes der penge til hver eneste dag. Birgitte vil se nøjere på indtjeningen i maj måned, og sammen med en erfaren køkkenøkonom se på, hvilke produkter, der udbydes til salg i forhold til pris og efterspørgsel. Der indkaldes til **ekstraordinært bestyrelsesmøde den 28. maj kl. 19.30 i**

**Medborgerhuset** desangående!!!

1. Udlejning af øvelokale til bluesorkester. Søren kontakter orkestret og tilbyder dem et lokale til 1200 kr om måneden alt incl. Første måned gratis, hvis de selv sætter det i stand. Depositum på 3 måneders leje.
2. Navneændring – udsættes.
3. evt. – møder slutter for sent.

Referent BirtheBj